CELEX: 22012D0205
Language: et
Date: 2012-12-07 00:00:00
Title: EMP ühiskomitee otsus nr 205/2012, 7. detsember 2012 , millega muudetakse Euroopa Majanduspiirkonna lepingu I lisa ( „Veterinaar- ja fütosanitaarküsimused” )

21.3.2013   
            
            
               ET
            
            
               Euroopa Liidu Teataja
            
            
               L 81/1
            
         EMP ÜHISKOMITEE OTSUS
   nr 205/2012,
   7. detsember 2012,
   millega muudetakse Euroopa Majanduspiirkonna lepingu I lisa („Veterinaar- ja fütosanitaarküsimused”)
   EMP ÜHISKOMITEE,
   võttes arvesse Euroopa Majanduspiirkonna lepingut (edaspidi „EMP leping”), eriti selle artiklit 98,
   ning arvestades järgmist:
   
               (1)
            
            
               EMP lepingusse tuleb inkorporeerida komisjoni 22. mai 2012. aasta rakendusmäärus (EL) nr 427/2012 Euroopa Parlamendi ja nõukogu määruses (EÜ) nr 853/2004 sätestatud salmonellaga seotud eritagatiste laiendamise kohta Taani saatmiseks ettenähtud munade suhtes (1).
            
         
               (2)
            
            
               EMP lepingu I lisa I peatüki sissejuhatava osa lõikes 2 sätestatakse, et „EMP lepingu I lisa I peatüki sätteid kohaldatakse Islandi suhtes, välja arvatud sätteid, mis käsitlevad muid elusloomi kui kalu ja vesiviljelusloomi ning loomseid tooteid nagu munarakud, embrüod ja sperma. Kui õigusakti ei kohaldata Islandi suhtes või seda kohaldatakse Islandi suhtes osaliselt, tuleb seda sättega seoses märkida”. Järjepidevuse säilitamise nimel tuleb EMP lepingusse lisada viide nimetatud lõikele seoses Euroopa Parlamendi ja nõukogu 29. aprilli 2004. aasta määrusega (EÜ) nr 882/2004, (2) parandatud ELTs L 191, 28.5.2004, lk 1, inkorporeeritud EMP ühiskomitee 26. oktoobri 2007. aasta otsusega nr 137/2007 (3).
            
         
               (3)
            
            
               Käesolevas otsuses käsitletakse veterinaarküsimustega seotud õigusakte. Veterinaarküsimusi käsitlevaid õigusakte ei kohaldata Liechtensteini suhtes seni, kuni Liechtensteini suhtes kohaldatakse Euroopa Ühenduse ja Šveitsi Konföderatsiooni vahelist põllumajandustoodetega kauplemise kokkulepet, nagu see on sätestatud EMP lepingu I lisa valdkondlikes kohandustes. Seetõttu ei kohaldata käesolevat otsust Liechtensteini suhtes.
            
         
               (4)
            
            
               Seetõttu tuleks EMP lepingu I lisa vastavalt muuta,
            
         ON VASTU VÕTNUD KÄESOLEVA OTSUSE:
   Artikkel 1
   EMP lepingu I lisa I peatükki muudetakse järgmiselt:
   
               1)
            
            
               osas 1.1 lisatakse punktile 11 (Euroopa Parlamendi ja nõukogu määrus (EÜ) nr 882/2004) järgmine tekst:
               „Käesolevat õigusakti kohaldatakse Islandi suhtes sissejuhatava osa lõikes 2 osutatud valdkondades.”;
            
         
               2)
            
            
               osas 6.1 lisatakse punkti 17 (Euroopa Parlamendi ja nõukogu määrus (EÜ) nr 853/2004) järele järgmine punkt:
               
                           „17a.
                        
                        
                           
                              32012 R 0427: komisjoni rakendusmäärus (EL) nr 427/2012, 22. mai 2012, Euroopa Parlamendi ja nõukogu määruses (EÜ) nr 853/2004 sätestatud salmonellaga seotud eritagatiste laiendamise kohta Taani saatmiseks ettenähtud munade suhtes (ELT L 132, 23.5.2012, lk 8).”
                        
                     
         Artikkel 2
   Rakendusmääruse (EL) nr 427/2012 islandi- ja norrakeelne tekst, mis avaldatakse Euroopa Liidu Teataja EMP kaasandes, on autentsed.
   Artikkel 3
   Käesolev otsus jõustub 8. detsembril 2012. aastal tingimusel, et kõik EMP lepingu artikli 103 lõikes 1 ettenähtud teated on EMP ühiskomiteele esitatud (4).
   Artikkel 4
   Käesolev otsus avaldatakse Euroopa Liidu Teataja EMP osas ja EMP kaasandes.
   
      Brüssel, 7. detsember 2012
      
         
            EMP ühiskomitee nimel
         
         
            eesistuja
         
         Atle LEIKVOLL
      
   
   
      (1)  ELT L 132, 23.5.2012, lk 8.
   
      (2)  ELT L 165, 30.4.2004, lk 1.
   
      (3)  ELT L 100, 10.4.2008, lk 53.
   
      (4)  Põhiseadusest tulenevaid nõudeid ei ole nimetatud.